
RAPORT DE SPECIALITATE
Privind aprobarea documentației tehnico-economice - faza DALI., a indicatorilor tehnico-economici și a anexei privind descrierea sumară a investiției, pentru obiectivul  ”Reabilitare termică bloc de locuinţe S+P+4E - str. Oglinzilor, nr. 16-18”

Având în vedere Expunerea de motive nr. SC2018 -                                        a Primarului Municipiului Timișoara și Proiectul de hotărâre privind obiectivul de investiții ”Reabilitare termică bloc de locuinţe S+P+4E - str. Oglinzilor, nr. 16-18”, prin care se propune aprobarea documentației tehnico-economice - faza DALI., a indicatorilor tehnico - economici și a anexei privind descrierea sumară a investiției, pentru obiectivul ”Reabilitare termică bloc de locuinţe S+P+4E - str. Oglinzilor, nr. 16-18”,

[bookmark: _Toc488833939]	Facem următoarele precizări: În conformitate cu condițiile specifice de accesare a fondurilor în cadrul Programului Operaţional Regional 2014-2020, Axa prioritară 3 - Sprijinirea  tranziţiei cãtre o economie cu emisii scãzute de carbon, Prioritatea de investiţii 3.1 - Sprijinirea eficienţei energetice, a gestionãrii inteligente a energiei şi a utilizãrii energiei din surse regenerabile în infrastructurile publice, inclusiv în clãdirile publice, şi în sectorul locuinţelor, Operaţiunea A - Clădiri Rezidenţiale, una dintre anexele obligatorii la depunerea cererii de finanțare este Hotărârea consiliului local de aprobare documentaţiei tehnico-economice şi a indicatorilor tehnico-economici, inclusiv anexa privind descrierea sumară a investiţiei propusă a fi realizată prin proiect.
Proiectul tehnic a fost contractat în baza O.U.G. nr. 18 /04.03. 2009 (*actualizată*) privind creşterea performanţei energetice a blocurilor de locuinţe și cu respectarea prevederilor H.G. nr. 907/29.11.2016 privind etapele de elaborare şi conţinutul-cadru al documentaţiilor tehnico-economice aferente obiectivelor / proiectelor de investiţii finanţate din fonduri publice.

Precizăm că emiterea proiectului de hotărâre are la bază documentația tehnico - economică nr. 295/2017, faza DALI., elaborată în baza H.G. nr. 907/29.11.2016, de către prestatorul serviciilor de proiectare și asistență tehnică din partea proiectantului - SC Eurodraft SRL. 

	În concluzie, prin Proiectul nr. 295/2017 s-au stabilit următoarele:
[bookmark: _GoBack]-  valoarea totală estimată a investiţiei conform devizului general, ca fiind de 768.500,13 lei (inclusiv TVA), din care C+M are valoarea de  677.924,19 lei (inclusiv TVA);
- indicatorii tehnico - economici rezultați în urma elaborării Proiectului tehnic, faza DALI, conform Anexei 1 la prezentul Raport de specialitate;
- Descrierea sumară a investiţiei propusă a fi realizată prin proiect, conform Anexei 2 la prezentul Raport de specialitate.

	Având în vedere prevederile legale expuse în prezentul raport, respectiv H.G. nr. 907/29.11.2016și  Ghidul specific pentru POR 2014-2020, Axa prioritară 3, Prioritatea 3.1, apreciem că proiectul de hotărâre privind aprobarea documentației tehnico-economice - faza DALI., a indicatorilor tehnico - economici și a anexei privind descrierea sumară a investiției, pentru obiectivul ” Reabilitare termică bloc de locuinţe S+P+4E - str. Oglinzilor, nr. 16-18”, îndeplinește condițiile tehnice pentru a fi supus dezbaterii și aprobării plenului consiliului local. 

